Han var sønn av prost Esten Steen og Martha Lovise Irgens. Hans morfar var biskop Ole Irgens. Han tok norsk juridisk eksamen i 1822, og arbeidet så som fullmektig, først i generalprokurørembetet og fra 1826 i Justisdepartementet. I 1830 ble han sorenskriver i Lofoten og Vesterålen. Her kjøpte han gården Råvold som siden ble sorenskrivergård der. Han ble rådmann i Bergen i 1843, og var så tollkasserer der fra 1852 til 1868.